CELEX: 32012R1170
Language: lv
Date: 2012-12-03 00:00:00
Title: Komisijas Īstenošanas regula (ES) Nr. 1170/2012 ( 2012. gada 3. decembris ) par atsevišķu preču klasifikāciju kombinētajā nomenklatūrā

11.12.2012   
            
            
               LV
            
            
               Eiropas Savienības Oficiālais Vēstnesis
            
            
               L 337/6
            
         KOMISIJAS ĪSTENOŠANAS REGULA (ES) Nr. 1170/2012
   (2012. gada 3. decembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Muitas kodeksa komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 3. decembrī
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Izstrādājums sastāv no dažādu krāsu mākslīgo ziedu virtenes, kas atdarina havajiešu virteni “lei”.
                  Katrs zieds sastāv no diviem atsevišķiem krāsaina austa auduma gabaliem, kas izgriezti ziedlapiņu formā. Katrs zieds ir atdalīts no nākamā zieda ar caurspīdīgu plastmasas caurulīti, kas izskatās pēc ziedu kātiņa. Plastmasas caurulītes un ziedi ir savienoti ar tievu diegu un veido apli aptuveni 30 cm diametrā, kurš izskatās kā apaļa ziedu virtene.
                  (Sk. fotoattēlu Nr. 662) (1)
                  
               
               
                  6702 90 00
               
               
                  Klasifikācija noteikta, ievērojot 1., 3.a) un 6. vispārīgo kombinētās nomenklatūras interpretācijas noteikumu un KN kodu 6702 un 6702 90 00 formulējumu.
                  Izstrādājums atgādina ziedu virteni un paredzēts valkāšanai ap kaklu kā havajiešu virtenes “lei” atdarinājums.
                  Izstrādājumu neizslēdz 67. nodaļas 3.b) piezīme, jo mākslīgie ziedi nav veidoti vienā gabalā, tā kā katru ziedu veido divi tekstilmateriāla gabaliņi, kas izgriezti ziedlapiņu veidā, un arī tāpēc, ka ziedlapiņu un kātiņu savienošana ar tievu diegu ir līdzīga metode kā pīšana, līmēšana, iemontēšana vienu otrā. Izstrādājums pēc formas atgādina dabīgu produktu (sk. arī HS skaidrojumus pozīcijai 6702, 1. un 3.) neatkarīgi no tā, vai detaļas precīzi atbilst dabīgam produktam.
                  Izstrādājumu nevar klasificēt pozīcijā 7117 kā bižutēriju, jo tas nav bižutērija, bet ziedu virtenes atdarinājums, ko valkā ap kaklu, tā saucamais “lei”. Tādēļ izstrādājums neatbilst pozīcijai 7117 (bižutērija).
                  Izstrādājumu nevar arī klasificēt pozīcijā 9505“karnevāla un citi svētku un izklaides izstrādājumi”, jo izstrādājums nav dizainēts, ražots un atzīts tikai kā svētku izstrādājums. Tam nav apdrukas, rotājumu, simbolu un gravējumu, un līdz ar to tas nav paredzēts lietošanai konkrētos svētkos (sk. arī KN skaidrojumus par pozīciju 9505). Turklāt “lei” kalpo cilvēka, nevis telpas, galda utt. rotāšanai. Tas nav daļa no karnevāla tērpa (sk. arī HS skaidrojumus pozīcijai 9505, A 1. un 3.).
                  Klasifikācija pozīcijā 6307“citādi gatavie izstrādājumi” nav iespējama, jo pozīcija 6702 (no mākslīgiem ziediem izgatavoti izstrādājumi) ir pozīcija, kas sniedz konkrētāku aprakstu saskaņā ar vispārīgo noteikumu 3.a) punktu par kombinētās nomenklatūras interpretāciju.
                  Tāpēc izstrādājums ir jāklasificē ar KN kodu 6702 90 00 kā “no mākslīgiem ziediem izgatavots izstrādājums no citiem materiāliem, izņemot plastmasas”.
               
            
         
      
         (1)  Fotoattēls pievienots tikai informācijai.